U-I-43/01
Natisni
Opravilna št.:
U-I-43/01
Datum odločitve:
22. 3. 2001
Objavljeno:
OdlUS X, 62
ECLI:
ECLI:SI:USRS:2001:U.I.43.01
Akt:
Zakon o žrtvah vojnega nasilja (Uradni list RS, št. 63/95, 8/96, 44/96, 70/97, 43/99 in 28/2000) (ZZVN), 2., 6. in 7. al. 8., 16. čl.
Izrek:
Pobuda za začetek postopka za oceno ustavnosti 2. člena, šeste in sedme alinee 8. člena ter 16. člena Zakona o žrtvah vojnega nasilja (Uradni list RS, št. 63/95, 8/96, 44/96, 70/97, 43/99 in 28/2000) se zavrne.
Evidenčni stavek:
Neutemeljeno je izpodbijati ustavnost 2. člena Zakona o žrtvah vojnega nasilja, ker ne vključuje prisilnih mobilizirancev v nemško vojsko, ker to stori 4. člen istega zakona. O ustavnosti določb 8. in 16. člena tega zakona, in to s stališča interesov prisilnih mobilizirancev, je Ustavno sodišče že odločilo, nova pobuda ne vsebuje novih razlogov za izpodbijanje.
Geslo:
Ustavno sodišče, ponovno odločanje o isti zadevi (obnova ustavnosodnega postopka).
Vojna, žrtve vojnega nasilja, prisilna mobilizacija v nemško vojsko.
Pravna podlaga:
Zakon o Ustavnem sodišču (ZUstS), 2. odst. 26. čl.
Opomba:
V obrazložitvi svoje odločitve se Ustavno sodišče sklicuje na svojo zadevo št. U-I-86/94 z dne 14. 11. 1996, Uradni list RS, št. 68/96 - OdlUS V,153.
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Ivo Srčnik, Gornji grad in drugi
Datum vloge:
21. 2. 2001
Vrsta odločitve:
sklep
Vrsta rešitve:
zavrnitev
Dokument:
US20699
Dokument v PDF obliki:
U-I-43-01.pdf
117 KB
Prenesite datoteko
U-I-43/01-4
22. 3. 2001
S K L E P
Ustavno sodišče je v postopku za preizkus pobude Iva Srčnika iz Gornjega Grada in drugih pobudnikov na seji dne 22. marca 2001
s k l e n i l o :
Pobuda za začetek postopka za oceno ustavnosti 2. člena, šeste in sedme alinee 8. člena ter 16. člena Zakona o žrtvah vojnega nasilja (Uradni list RS, št. 63/95, 8/96, 44/96, 70/97, 43/99 in 28/2000) se zavrne.
O b r a z l o ž i t e v
1. Pobudniki, nekdanji prisilni mobiliziranci v nemško vojsko, najprej izpodbijajo 2. člen Zakona o žrtvah vojnega nasilja (v nadaljevanju ZZVN), ker med vsemi kategorijami žrtev v njem ni tudi prisilnih mobilizirancev. Ta del njihove pobude je očitno neutemeljen, saj 4. člen ZZVN določa, da je žrtev vojnega nasilja pod pogoji iz 2. in 3. člena tega zakona tudi prisilni mobiliziranec, pri čemer to kategorijo tudi definira in omeji.
Zaradi take razporeditve zakonske materije pravna ureditev položaja prizadetih nič ne trpi. Zakon je treba razlagati in uporabljati kot celoto.
2. Pobudniki pa izpodbijajo tudi šesto in sedmo alineo 8. člena ter 16. člen ZZVN in to s stališča interesov prisilnih mobilizirancev.
3. O skladnosti omenjenih določb ZZVN z Ustavo je Ustavno sodišče odločalo že v odločbi št. U-I-86/94 z dne 14. 11. 1996 (Uradni list RS, št. 68/96 in OdlUS V, 153). Ugotovilo je, da določbe teh dveh členov niso v neskladju z Ustavo. To je obrazložilo v 13. in 14. točki obrazložitve. Pobudnik je bilo takrat združenje prisilno mobiliziranih, zato so bile določbe ZZVN izpodbijane glede na njihove interese. Tokratna pobuda ne vsebuje razlogov, ki bi ne bili upoštevani in pretehtani že v omenjeni odločbi.
4. Pobudo je bilo torej treba kot neutemeljeno zavrniti.
5. Ustavno sodišče je sprejelo ta sklep na podlagi drugega odstavka 26. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik Franc Testen ter sodniki in sodnice dr. Janez Čebulj, dr. Zvonko Fišer, Lojze Janko, Milojka Modrijan, dr. Ciril Ribičič, dr. Mirjam Škrk, dr. Lojze Ude in dr. Dragica Wedam-Lukić. Sklep je sprejelo soglasno.
Namestnik predsednika
dr. Lojze Ude